open-index/open-wikipedia-markdown huggingface dataset:
ஜூன் 2014

**ஜூன் 2014** (*June 2014*) , 2014 ஆம் ஆண்டின் ஆறாவது மாதமாகும். இம்மாதம் ஒரு ஞாயிற்றுக்கிழமையில் ஆரம்பித்து 30 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி ஆனி மாதம் சூன் 15, ஞாயிற்றுக்கிழமை தொடங்கி, சூலை 15 முடிவடைகிறது. இசுலாமிய நாட்காட்டியின் படி கிஞ்சுரா 1435 ஆம் ஆண்டின் ஷஃபான் மாதம் மே 31 சனிக்கிழமை தொடங்கி சூன் 28 சனிக்கிழமை முடிவடைகின்றது.

## சிறப்பு நாட்கள்
### சமயம்
*சூன்  1 - நம்பியாண்டார் நம்பி குருபூசை
*சூன்  2 - சேக்கிழார் குருபூசை
*சூன்  3 - சோமாசி மாற நாயனார் குருபூசை
*சூன் 11 - வைகாசி விசாகம் 
*சூன் 13 - திருஞானசம்பந்தர் குருபூசை
*சூன் 13 - திருநீலகண்டர் குருபூசை
*சூன் 13 - திருநீலகண்ட யாழ்ப்பாண நாயனார் குருபூசை
*சூன் 13 - முருக நாயனார் குருபூசை
*சூன் 13 - ஷபேஃபராத்
*சூன் 15 - திரித்துவ ஞாயிறு
*சூன் 21 - கலிக்காம நாயனார் குருபூசை
*சூன் 26 - சர்வ அமாவாசை 
*சூன் 29 - ரம்சான் நோன்பு துவக்கம்
*சூன் 29 - ரத யாத்திரை துவக்கம் புரி 

### விடுதலை நாள் கொண்டாடும் நாடுகள்
*சூன்  4 - டோங்கா
*சூன் 10 - போர்த்துகல்
*சூன் 12 - பிலிப்பைன்ஸ்
*சூன் 17 - ஐஸ்லாந்து
*சூன் 19 -  குவைத்
*சூன் 25 - மொசாம்பிக்
*சூன் 26 - மடகாஸ்கர்
*சூன் 29 - பிலிப்பைன்ஸ்

### பன்னாட்டு சிறப்பு நாட்கள்
*சூன்  2 - பன்னாட்டு பாலியல் தொழிலாளர்கள் நாள்
*சூன்  5 - உலக சுற்றுச்சூழல் நாள்
*சூன்  8 - உலக பெருங்கடல்கள் நாள்
*சூன் 12 - குழந்தைத் தொழிலாளர் எதிர்ப்பு நாள்
*சூன் 14 - உலக இரத்த தானம் செய்வோர் நாள் 
*சூன் 15 - உலக முதியோர் மீதான கொடுமைக்கு எதிரான நாள்
*சூன் 16 - தந்தையர் தினம் 
*சூன் 17 - உலக பாலைவனம் மற்றும் வறட்சியைக் கட்டுப்படுத்தும் தினம் 
*சூன் 20 - உலக அகதிகள் நாள்
*சூன் 23 - உலக பொதுச் சேவை தினம்.
*சூன் 23 - உலக ஒலிம்பிக் தினம்.
*சூன் 26 - தடை செய்யப்பட்ட போதை மருந்துகளுக்கு எதிர்ப்பு தினம் 
*சூன் 27 -  உலக நீரிழிவு நோய் தினம்

### பிறந்த நாள் கொண்டாடுபவர்கள்
*சூன்  3 - மு. கருணாநிதி
*சூன்  5 - காயிதே மில்லத்
*சூன் 11 - லாலு பிரசாத் யாதவ்
*சூன் 12 - நேசமணி
*சூன் 16 - டி. ஆர். மகாலிங்கம்
*சூன் 18 - கக்கன்
*சூன் 19 - சல்மான் ருஷ்டி
*சூன் 19 - ராகுல் காந்தி
*சூன் 24 - கண்ணதாசன்
*சூன் 25 - வி.பி. சிங்
*சூன் 26 - ம.பொ. சிவஞானம்
*சூன் 27 - ஹெலன் கெல்லர்

### நினைவு நாட்கள்
* சூன்  1 - ஹெலன் கெல்லர்
* சூன்  2 - ராஜ் கபூர்
* சூன்  3 - வில்லியம் ஹார்வி
* சூன் 17 - வாஞ்சிநாதன்
* சூன் 21 - கனகசபை பிள்ளை, தமிழ் ஆராய்ச்சியாளர்
* சூன் 23 - சஞ்சய் காந்தி
* சூன் 26 - சாமுவேல் கிராம்டன்
* சூன் 28 - தண்டபாணி தேசிகர்
* சூன் 30 - விந்தன்

## நிகழ்வுகள்

## சூன் 2014 இறப்புகள்
* சூன்  2 - துரைசாமி சைமன் லூர்துசாமி, கத்தோலிக்கத் திருச்சபையின் கர்தினால் (பி. 1924)
* சூன்  3 - கோபிநாத் முண்டே, இந்திய அரசியல்வாதி, அமைச்சர் (பி. 1949)
* சூன் 12 - வாண்டுமாமா, குழந்தை எழுத்தாளர் (பி. 1925)
* சூன் 12 - கொடுக்காப்புளி செல்வராஜ், நகைச்சுவை நடிகர்

## மேற்கோள்கள்

----

பகுப்பு:2014
இந்திய அரசியல் கட்சிகள்

இந்தியாவில், நாடாளுமன்றத்திற்கான மக்களவை மற்றும் மாநிலங்களவை உறுப்பினர்களுக்கான தேர்தல்கள், இந்திய மாநிலங்களிலுள்ள சட்டப்பேரவை மற்றும் சட்ட மேலவைத் தேர்தல்கள், குடியரசுத் தலைவர் மற்றும் குடியரசுத் துணைத் தலைவர் தேர்தல் போன்றவைகளை நேர்மையான முறையில் நடத்துவதற்காக நிறுவப்பட்டுள்ள இந்தியத் தேர்தல் ஆணையத்தில் இந்தியாவிலுள்ள அரசியல் கட்சிகள் தங்களைப் பதிவு செய்து கொண்டிருக்கின்றன. 2018 சூன் 20ஆம் தேதி நிலவரப்படி 2,064 கட்சிகள் இந்திய தேர்தல் ஆணையத்தில் பதிவு செய்யப்பட்டுள்ளன. மேலும் இந்தியாவில் தமிழ்நாட்டில் மட்டுமே அதிகமான அரசியல் கட்சிகள் உள்ள மாநிலம் என்று இந்திய தேர்தல் ஆணையம் அதிகார பூர்வமான தகவல் வெளியிட்டுள்ளது.

## கட்சிகளின் வகைப்பாடு
இந்தியத் தேர்தல் ஆணையம் இக்கட்சிகளை கீழ்க்காணும் வகைகளில் பிரித்துள்ளன. அவை;

# தேசியக் கட்சிகள்
# மாநிலக் கட்சிகள்
# பதிவு செய்யப்பட்ட கட்சிகள்

## தேசியக் கட்சிகள்
தேசிய கட்சியாக அங்கீகரிக்கப்பட, மொத்த மக்களவை இடங்களில் 2 சதவீத இடங்களில் (11 இடங்கள்) குறைந்தபட்சம் 3 வெவ்வேறு மாநிலங்களில் வெற்றி பெற வேண்டும். அல்லது மக்களவை அல்லது சட்டப்பேரவை தேர்தலில் 4 வெவ்வேறு மாநிலங்களில் 6 விழுக்காடு வாக்குகள் பெறுவதோடு, 4 மக்களவை தொகுதிகளில் வெற்றி பெற வேண்டும்.
இந்த இரு நிபந்தனைகளையும் பூர்த்தி செய்யாவிட்டால், நான்கு அல்லது அதற்கு மேற்பட்ட மாநிலங்களில் அங்கீகரிப்பட்ட மாநில கட்சியாக இருக்க வேண்டும். இவ்வாறு இருந்தால் தேசிய கட்சி என்ற அங்கீகாரம் வழங்கப்படும்.

இந்தியாவில் இந்தியத் தேர்தல் ஆணையத்தால் தேசியக் கட்சிகள் என்று அங்கீகரிக்கப்பட்ட கட்சிகளின் பட்டியல் இது.

## மாநிலக் கட்சிகள்
மாநில கட்சியாக தேர்தல் ஆணையத்தில் அங்கீகாரம் பெற:

# சட்டப் பேரவை தேர்தலில் 6 சதவீத வாக்குகளுடன் 2 சட்டப்பேரவை தொகுதிகளில் வெற்றிப்பெற வேண்டும்.
# மக்களவை தேர்தலில் 6 சதவீத வாக்குகளுடன், ஒரு மக்களவை தொகுதியில் வெற்றிப்பெற வேண்டும்.
# சட்டப்பேரவை தேர்தலில் மொத்த தொகுதிகளில் 3 சதவீத இடங்களில் வெற்றி பெற வேண்டும்.
# மக்களவை தேர்தலில் ஒவ்வொரு 25 தொகுதிக்கும் ஒரு தொகுதியில் வெற்றிப்பெற வேண்டும்.
# மாநிலத்தில் பதிவாகும் ஓட்டுக்களில் குறைந்தபட்சம் 8 சதவீத வாக்குகளைப் பெற வேண்டும். இதில் ஏதேனும் ஒரு நிபந்தனையை பூர்த்தி செய்தால் மாநிலக் கட்சியாக அங்கீகாரம் வழங்கப்படும்.

இந்தியாவில் இந்தியத் தேர்தல் ஆணையத்தால் மாநிலக் கட்சிகள் என்று அங்கீகரிக்கப்பட்ட கட்சிகளின் பட்டியல் இது.

## குறிப்புகள்
 

## மேற்கோள்கள்

பகுப்பு:இந்திய அரசியல்
பகுப்பு:இந்திய அரசியல் கட்சிகள்
இலங்கை வரலாற்று நூல்கள்

இலங்கையின் புராதன வரலாற்றினை அமைப்பதற்கு ஆதாரமான நூல்கள்
*தீபவம்சம்
*மகாவம்சம்
*சூளவம்சம்
*நிக்காய சங்கிரக
*சமந்தபாசாதிக்கா
*பூஜாவலிய

### தீபவம்சம்

இலங்கையின் வரலாற்றுத் தகவல்களை தொகுத்துத் தரமுற்பட்ட முதலாவது நூல் இதுவாகும்.
நான்காம் நூற்றாண்டில் தொகுக்கப்பட்ட இந்நூல் பாளி மொழியில் எழுதப்பட்டுள்ளது.
மகாவம்சத்திற்கு முற்பட்டது. அரசியல் நிகழ்வுகளைவிட  பௌத்தமத தகவல்களுக்கே முக்கியத்துவம் கொடுத்து எழுதப்பட்டுள்ளது. நம்பகமற்ற, ஒழுங்கமைக்கப்படாத நூலாகும்.

### மகாவம்சம்

இலங்கை வரலாற்றைச் சிறந்த முறையில் தொகுத்துத் தந்த முதலாவது நூல் இதுவாகும். 5 ஆம் நூற்றாண்டில் வாழ்ந்த மகாநாம தேரர் என்ற புத்த பிக்குவால்  இயற்றப்பட்டது.
கி.மு 6 - கிபி 4 ம் நூற்றாண்டு வரையான காலப்பகுதியில் இலங்கையின் பௌத்த, அரசியல், பிறநாட்டவர் படையெடுப்பு, நீர்வள நாகரீகம் போன்ற தகவல்களைத் தருகிறது.
இந் நூல் தீபவம்சம், கர்ண பரம்பரை கதைகளை அடிப்படையாக வைத்து முழுவதும் பாளி மொழியில் எழுதப்பட்டுள்ளது. இதன் பல பகுதிகள் நடைமுறைச் சாத்தியமற்ற, கட்டுக் கதைகளைக் கொண்டுள்ளது. மகாவம்சத்தின் தொடர்ச்சியே சூளவம்சம் ஆகும்.

### சூளவம்சம்

இந் நூல் 4-16 ம் நூற்றாண்டு வரையான காலப்பகுதியில் நிகழ்ந்த சம்பவங்களை கூறும் வரலாற்றுத் தொகுப்பாகும். முழுவதும் பாளி மொழியில் எழுதப்பட்ட இந்நூல் மகாவம்சத்தின் தொடர்ச்சியாகும். 13 ம் நூற்றாண்டில் **தர்மகீர்த்தி தேரவால்** எழுதத் தொடங்கப்பட்டு பின் அவரது சீடர்களால் எழுதப்பட்டது.

### ராஜவளிய
இது இலங்கை வரலாற்றைத் தொகுத்து தரும் மற்றுமொரு நூலாகும்.
17ம் நூற்றாண்டில் இருந்து பிரித்தானிய காலனியாதிக்க காலம் வரையில் நிகழ்ந்த சம்பவங்களை இந் நூல் எடுத்துரைக்கிறது. முழுவதும் சிங்கள மொழியில் எழுதப்பட்ட இந் நூலில் பௌத்த நிகழ்வுகளை விட அரசியல் நிகழ்வுகளுக்கு முக்கியத்துவம் அளிக்கப்பட்டுள்ளது.

பகுப்பு:இலங்கை வரலாற்று மூலங்கள்
குந்தாபுரா (கருநாடகம்)

**குந்தாபுரா** (கன்னடம்:ಕುಂದಾಪುರ) (ஆங்கிலம்:Kundapura) என்பது இந்தியாவின், கர்நாடக மாநிலத்தில் உள்ள ஒரு கடற்கரை நகரம் ஆகும். இந்த நகரத்தை குந்தாபுரா நகராட்சி மன்றம் நிர்வகிக்கிறது. மேலும் இந்த நகரின் வட்டாட்சியும் குந்தாபுரா நகரேயாகும்.

## வரலாறு
**குந்தாபுரா நகரம்** இப் பெயர் இப் பகுதியை ஆட்சி செய்த **குந்தாவர்மா** மன்னரின் பெயரிலிருந்து பெறப்பட்டிருக்கலாம். மேலும் பஞ்சகங்கவள்ளி ஆற்றின் அருகே குந்தாவர்மனால் கட்டப்பட்ட குந்தேசுவர் கோயிலைக் காணலாம். கன்னடத்தில் குந்தா என்றால் தூண் என்றும் புரா என்றால் நகரம் என்று பொருள். தூண்களின் மூலம் கட்டப்படும் வீடுகள் பாரம்பரிய முறையை குறிக்கிறது. குந்தாபுரா நகரின் மூன்று பக்கங்களிலும் தண்ணீரால் சூழப்பட்டுள்ளது. வடக்கே பஞ்சகங்கவள்ளி ஆறும், கிழக்கே கலா​​கர் ஆறு உள்ளது. மேற்கே **கொடியில்** கடற்கழி மற்றும் அரபிக்கடலால் சூழ்ந்துள்ளது.

## மக்கள் வகைப்பாடு
இந்திய மக்கள் தொகை கணக்கெடுப்பு 2001 ஆம் ஆண்டின் படி இந்த நகரில் 30,444 மக்கள் இங்கு வசிக்கின்றார்கள். இவர்களில் 14,840 ஆண்களும், 15,604 பெண்களும் ஆவார்கள். குந்தாபுரா நகர மக்களின் சராசரி எழுத்தறிவு 92% ஆகும்,  இதில் ஆண்களின் கல்வியறிவு 94%,  பெண்களின் கல்வியறிவு 88% ஆகும். இது இந்திய தேசிய சராசரி கல்வியறிவான 59.5% விடக் கூடியதே. குந்தாபுரா நகர மக்கள் தொகையில் ஆறு வயதுக்குட்பட்டோர் 2,614 பேர் ஆவார்கள்.

## போக்குவரத்து
குந்தாபுரா நகரின் வழியாக இந்தியாவின் மும்பை அருகே உள்ள பன்வேல் நகரையும், கேரளாவில் உள்ள கொச்சி நகரையும் இணைக்கும் தேசிய நெடுஞ்சாலை 17 இந்த நகரின் வழியே அமைந்துள்ளது. இந்த நெடுஞ்சாலையானது நகரங்கள் மற்றும் பல்வேறு மாநிலங்களின் நகரங்களையும் இணைக்கிறது. மேலும் குந்தாபுரா நகரிலிருந்து சுமார் 87 கிலோமீட்டர் (54 மைல்) தொலைவில் மங்களூர் சர்வதேச விமான நிலையம் உள்ளது. மேலும் மும்பை இருந்து மங்களூர் வழியாக இயங்கும் கொங்கண் இருப்புப்பாதை, இணைக்கப்பட்டுள்ளது. இதன் தொடருந்து நிலையம் நகரில் இருந்து சுமார் 4 கிலோ மீட்டர் (2.5 மைல்) துலைவில் உள்ளது.

## ஆதாரங்கள்

## வெளியிணைப்பு

பகுப்பு:கருநாடக மாநிலத்திலுள்ள ஊர்களும் நகரங்களும்
இடர் ஈடு

**இடர் ஈடு** (*Risk compensation*) என்பது இடரை எதிர் நோக்கும் மக்களின் நடத்தையில் ஏற்படும் மாற்றங்களை விளக்க முற்படும் ஒரு கோட்பாடு. மக்கள் தாங்கள் ஈடுபடும் செயல்களில் அல்லது இருக்கும் சூழலில் எவ்வளவு இடர் நேரலாம் என்று கணிப்பர். இடர் மிகுதியாக உள்ளது என்று தோன்றினால் அதிக கவனத்துடன் செயல்படுவர். இடர் குறைவாக உள்ளது என உணர்ந்தாலோ அல்லது பாதுகாப்பாக இருப்பதாக உணர்ந்தாலோ கவனக்குறைவுடன் செயல்படுவர். இத்தகைய நடத்தை மாற்றத்தால் பாதுகாப்பு விதிமுறைகள் மற்றும் முறைமைகளின் தாக்கம் குறைகின்றது. சாலைப் பாதுகாப்பு ஆய்வுகளில், பாதுகாப்பு விதிமுறைகள் ஏன் எதிர்பார்த்த அளவு தாக்கத்தை அளிப்பதில்லை என்ற கேள்விக்கு விடையளிக்க இந்தக் கோட்பாடு உருவாக்கப்பட்டது.

எடுத்துக்காட்டாக வாகன ஓட்டிகள் இருக்கைப் பட்டை அணிந்திருக்கும் போது ஆபத்து நிறைந்த முறைகளிலும் வேகமாகவும் (இருக்கைப் பட்டை அணியாத ஓட்டிகளை விட) தங்கள் ஊர்திகளை ஓட்டுகின்றனர். தலைக்கவசம் அணிந்த மிதிவண்டி ஓட்டிகள் தலைக்கவசம் அணியாத ஓட்டிகளைக் காட்டிலும் அதிக அளவில் சாலை விதிகளை மீறுகின்றன.

## மேற்கோள்கள்

பகுப்பு:எதிர்பாராத விளைவுகள்
பகுப்பு:விலங்கின நடத்தையியல்
திரித்துவ ஞாயிறு

**திரித்துவ ஞாயிறு** அல்லது **மூவொரு கடவுள் பெருவிழா** (*Trinity Sunday*) எனப்படுவது மேற்கத்தையக் கிறித்தவ திருவழிபாட்டு நாட்காட்டியில் தூய ஆவி பெருவிழாவுக்கு அடுத்து வரும் ஞாயிற்றுக்கிழமையில் கொண்டாடப்படும் விழாவாகும். கிழக்கத்திய கிறித்துவத்தில் இது பெந்தக்கோஸ்து ஞாயிற்றுக்கிழமையோடு இணைத்து சிறப்பிக்கப்படுகிறது. திரித்துவ ஞாயிறு நாளன்று கிறித்தவக் கோட்பாடான மூவொரு கடவுள் கடவுளின் பற்றிய இறைநம்பிக்கை சிறப்பாக நினைவுகூரப்பட்டு வழிபாட்டு முறையில் கொண்டாடப்படுகிறது.

உலகம் அனைத்தையும் படைத்துக் காத்து ஆண்டுநடத்தி, உய்விக்கின்ற கடவுள், அனைத்தையும் கடந்த பரம்பொருள் ஒருவரே. ஆனால் அவர் வரலாற்றில் தம்மை மூன்று “ஆள்களாக” (persons) வெளிப்படுத்தியுள்ளார். இந்த மூன்று “ஆள்கள்” தேவபிதா, புத்திரன், பரிசுத்த ஆவி என்று அழைக்கப்படுகின்றனர். இந்த அடிப்படையான சமய நம்பிக்கையே கிறித்தவ மரபில் “மூவொரு கடவுள் கொள்கை” என்பது.

இந்த மறையுண்மை “திரித்துவ ஞாயிறு” பெருவிழாவின் போது சிறப்பிக்கப்படுகிறது.

## மேற்கோள்கள்

## வெளி இணைப்புகள்
*திரித்துவ ஞாயிறு 

பகுப்பு:மே சிறப்பு நாட்கள்
பகுப்பு:கிறித்தவத் திருநாட்கள்
பகுப்பு:சூன் சிறப்பு நாட்கள்
பசுமை வடிவமைப்பு

பொருளியல், சமூகவியல் மற்றும் வாழ்சூழலியல் சார்ந்த தாங்குதிறன் கொள்கைகளுக்கு அமைவாகப் பொருட்களை வடிவமைப்புச் செய்யும் முறை, **பசுமை வடிவமைப்பு** (**தாங்குதிறன் வடிவமைப்பு**) எனப்படும். இது அன்றாடத் தேவைகளுக்கான சிறிய பொருட்களிலிருந்து, பெரிய கட்டிடங்கள், நகரங்கள் போன்றவை வரையுள்ள பலவகையானவற்றின் வடிவமைப்புக்களையும் உள்ளடக்குகிறது.

## எடுத்துக்காட்டுகள்

பசுமைக் கட்டடம் உள் மற்றும் வெளிச் சூழல்களை மாசுபடுத்தாமல், சக்தி, நீர் மற்றும் பல்வேறு வளங்களைச் சேமிக்கின்றன. அதேபோல, மழை நீர், சூரிய சக்தி, காற்றாலைகள் என்பவற்றைப் பயன்படுத்தும் கட்டடங்கள், பெற்றோலியம் போன்ற படிவ எரிபொருள்களில் தங்கியிருப்பதைக் குறைக்கின்றன. கட்டுமானத்தில்  மறுசுழற்சிக் (recycled) கட்டிடப்பொருட்களைப் பயன்படுத்துவதன் மூலம் சில கட்டிடங்கள் மொத்தச் சக்திச் செலவைக் கட்டுப்படுத்துகின்றன.

வேளாண்மைத் துறையிலும், கிருமி மற்றும் பூச்சிநாசினிகளினதும் செயற்கை உரங்களினதும் பயன்பாட்டைக் கட்டுப்படுத்துவதன்மூலம் மண்ணையும், உயிரின வகைகளையும் பாதுகாக்கும் நடவடிக்கைகள் எடுக்கப்படுகின்றன.

நாடு, நகரத் திட்டமிடலில், வீதிகள், கட்டிடங்கள், மற்றும் கட்டிடச்சூழற் கூறுகளை இடவமைவு செய்யும்போது, தாங்குதிறனை ஒரு முக்கிய அடிப்படையாகக் கொள்வதன் மூலம் பயன் பெற முடியும். பல சந்தர்ப்பங்களில் திட்டமிடலின் போது நிலத்தின் இயற்கைத் தன்மை போதிய அளவு கருத்திற்கு எடுக்கப்படாமையால், ஆறுகள் தேங்குதல், மண்சரிவு, மண்ணரிப்பு, வெள்ளம், சூழல் மாசடைதல் போன்ற பலவகையான பிரச்சினைகளுக்கு முகம் கொடுக்கவேண்டி ஏற்படுகின்றது. தற்காலத்தில் அறிவியல் மாதிரிகளைப் பயன்படுத்துவதன் மூலம், பெரிய கட்டடத் திட்டங்களில் இத்தகைய பிரச்சினைகள் பற்றி முன்கூட்டியே அறிந்து கொள்ளக்கூடிய சாத்தியங்கள் உள்ளன.

## இவற்றையும் பார்க்கவும்
* பசுமைக் கட்டிடம்

பகுப்பு:வடிவமைப்பு
பகுப்பு:பேண்தகு பொறியியல்
பகுப்பு:நில மேலாண்மை
1751

**1751**  (**[[ரோம எண்ணுருக்கள்|MDCCLI]]**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது. பிரித்தானியா மற்றும் அதன் குடியேற்ற நாடுகளில் நாட்காட்டிச் சட்டம், 1750 இன் படி இவ்வாண்டு 282 நாட்களை மட்டுமே கொண்டிருந்தது.

## நிகழ்வுகள்
* மார்ச் 25 - கடைசித் தடவையாக, இங்கிலாந்து மற்றும் வேல்ஸ் ஆகிய நாடுகளில் புத்தாண்டு மார்ச் 25 இல் கொண்டாடப்பட்டது..
* சூலை 31 - ஸ்டாக்ஹோம் நகரில் இடம்பெற்ற தீ விபத்தில் ஆயிரத்திற்கும் அதிகமான குடிமனைகள் எரிந்தன.
* நவம்பர் 14 - ஆற்காடு சண்டை (கர்நாடகப் போர்கள்): பிரித்தானிய-பிரான்சியப் படைகளிடையே சண்டை மூண்டது. பிரெஞ்சு படைகள் சரணடைந்ததை அடுத்து ஆற்காடு பிரித்தானியர் வசமானது.
* டிசம்பர் 3 - ஆரணி சண்டை (கர்நாடகப் போர்கள்): ராபர்ட் கிளைவ் தலைமையில் பிரித்தானியக் கிழக்கிந்தியக் கம்பனிப் படைகள் சென்னையின் ஆரணியில் ராசா சாகிப் தலைமையிலான பிரான்சிய-இந்தியப் படைகளைத் தோற்கடித்தனர்.

### தேதி அறியாதவை
* யாழ்ப்பாணத்தில் கத்தோலிக்க மத வழிபாட்டுத் தடை டச்சுக்காரரினால் கொண்டுவரப்பட்டது.
* *[[பிரெஞ்சு கலைக்களஞ்சியம்]]* முதற்தடவையாக வெளியிடப்பட்டது.
* சுவீடிய இயற்கையாளர் கரோலஸ் லின்னேயஸ் தனது *பிலசோபியா பொட்டானிக்கா* பாடநூலை வெளியிட்டார்.


## பிறப்புகள்
* மார்ச் 16 - ஜேம்ஸ் மாடிசன், அமெரிக்காவின் 4வது அரசுத்தலைவர் (இ. 1836)

## இறப்புகள்
* மார்ச் 31 - ஃபிரடெரிக், வேல்சு இளவரசர் (பி. 1707)

## 1751 நாற்காட்டி

## மேற்கோள்கள்
20

__NOTOC__
**20** (XX) ஜூலியன் நாட்காட்டியில் திங்கட்கிழமையில் தொடங்கிய ஒரு நெட்டாண்டு ஆகும். அக்காலத்தில் இவ்வாண்டு மார்க்கசு வலேரியசு மெசாலா பர்பாடுசு, கோட்டா தூதர்களின் ஆண்டு (*Year of the Consulship of Marcus Valerius Messalla Barbatus and Cotta*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 773" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 20 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபதாம் ஆண்டாகும்.

## நிகழ்வுகள்

* செர்வியசு கால்பா உரோமைக் குற்றவியல் நடுவராகப் பதவியில் இருந்தார்.
* உரோமைப் பேரரசின் தளபதி செருமானிக்கசின் படுகொலை குறித்த விசாரணைக்கு பேரரசன் திபேரியசு உத்தரவிட்டார். தாம் குற்றவாளியாகக் காணப்படுவோமோ என்ற பயத்தினால் உரோமை அரசியல்வாதியும், சிரியாவின் ஆளுநருமான கினாயசு கல்பூர்னியசு பீசோ தற்கொலை செய்து கொண்டான்.


## மேற்கோள்கள்


பகுப்பு:20கள்
கள்ளு

[right|thumb|250px|[பனை மரத்திலிருந்து இறக்கிய பனங்கள்]]

**கள்** (, ,, , ) என்பது பனை, தென்னை போன்ற மரங்களிலிருந்து உற்பத்தி செய்யப்படும் ஒரு வகையான போதை ஏற்படுத்தும் பானம் ஆகும். பனை அல்லது தென்னை மரங்களின் பாளையினை வெட்டி அதிலிருந்து வடியும் பால் போன்ற திரவம் மண் பானைகளில் சேகரிக்கப்படுகிறது. இந்தப் பானம் புளிப்பு கலந்த சுவையுடன் உள்ளது. இதை அருந்துபவர்களுக்குப் போதை ஏற்படுகிறது. இதனால் தமிழ்நாட்டில் பனங்கள் மற்றும் தென்னங்கள் மதுபானங்களில் ஒன்றாக உள்ளது. மேலும் கள் அருந்துவதற்குத் தடை செய்யப்பட்டுள்ளது. எனவே தமிழ்நாட்டில் பனங்கள் மற்றும் தென்னங்கள் உற்பத்தி செய்யப்படுவதில்லை.

## பனங்கள்
பனைமரம் பூ பூக்கும் தருணத்தில் பனைமரத்தின் உச்சியில் பனையோலைகளுக்கிடையே உருவாகும் *பாளை* என்ற விழுதை சரியான முறையில் சீவி, அதனை ஒரு சிறிய மண் பாண்டத்தில் உள்ளிட்டு, மண் பாண்டத்தின் கழுத்துப் பகுதியில் கயிற்றால் கட்டிப் பின் மரத்துடன் கட்டுவர். மண் பாண்டத்தில் குருத்தில் இருந்து சொட்டு சொட்டாக வடியும் பனை நீரே பனங்கள்ளு ஆகும்.

பனங்கள்ளை அதிகமாக அருந்தினால் போதை உண்டாகும். பனங்கள்ளுடன் சிறிது சுண்ணாம்பு சேர்த்தால் அதுவே பதநீர் எனும் இனிப்பான பானமாகும். கோடைகாலத்தில் பதநீரை தினமும் அளவுடன் குடித்தால் உடலில் உள்ள உஷ்ணத்தை நீக்கிக் குளிர்ச்சியைத் தர வல்லது. வாய்ப்புண், குடல் புண்கள் ஆற்றும் குணமுடையது.

பனங்கள்ளிலிருந்து பனங்கருப்பட்டி, பனங்கற்கண்டு, பனஞ்சக்கரை போன்ற இனிப்பு பண்டங்கள் தயாரிக்கப்படுகிறது. பனங்கருப்பட்டி பால், காபி, தேநீரில் கலந்து குடிக்கப் பயன்படுகிறது. மேலும் இனிப்புத் தின்பண்டங்கள் செய்ய பனங்கருப்பட்டி பயன்படுகிறது.

ஆப்பிரிக்கா மற்றும் ஆசியாவின் பல்வேறு பகுதிகளிலும் மக்கள் கள் குடிக்கிறார்கள். கள் உற்பத்தி செய்வது சில பனை இனங்கள் அருகி வரும் நிலைக்குத் தள்ளப்பட்டதற்குக் காரணமாகலாம் (எ.கா. சிலி நாட்டு பனை). ஆனால், சிறிய அளவில் கள் உற்பத்தி செய்பவர்களாலும், தனிப்பட்ட விவசாயிகளாலும் வீட்டு வருமானத்திற்காக "கள்" மரங்கள் வளர்ப்பது இவ்வகை மர இனங்கள் பாதுகாப்பிற்கு வித்திடலாம்.

## மேற்கோள்கள்

பகுப்பு:பனையிலிருந்து பெறப்படும் உணவுகள்
பகுப்பு:பனையியல்
நாகநாத சுவாமிகள் ஆலயம் (ஆம்பூர்)

**நாகநாத சுவாமிகள் ஆலயம்**, வேலூர் மாவட்டம், ஆம்பூர் இரயில் நிலையத்தின் மேற்குப் பகுதியில் சுமார் ஒரு கிலோமீட்டர் தொலைவில் ஊரின் மையத்தில் அமைந்துள்ளது. இதன் அண்மையிலுள்ள பெரிய வீதி ஆம்பூர் கடைவீதி (ஆம்பூர் பஜார் தெரு) என்றழைக்கப்படுகிறது. இக்கோயிலில் 2012-ஆம் ஆண்டு குட முழுக்கு நடைபெற்றது. நாகநாத சுவாமி இங்கு தான்தோன்றியாக உள்ளதாகக் கருதப்படுகிறது. 2014-ஆம் ஆண்டு அருணகிரிநாதர் மற்றும் கிருபானந்த வாரியார் சுவாமிகள் விழாக்குழுவினரால் சங்கு நீராட்டு நிகழ்த்தப்பட்டது. ஆய்வாளர்கள், இக்கோவிலின் அமைப்பு பிற்காலச் சோழர் கலைப்பாணியில் அமைந்துள்ளதாகக் கருதுகிறார்கள்.

## மேற்கோள்கள்

பகுப்பு:வேலூர் மாவட்டத்திலுள்ள இந்துக் கோயில்கள்
கவுலூன் பூங்கா

**கவுலூன் பூங்கா** *(Kowloon Park)* ஹொங்கொங், கவுலூன் பகுதியில், யவ் சிம் மொங் மாவட்டத்தில், சிம் சா சுயி நகரில் உள்ள ஒரு பூங்காவாகும். இந்தப் பூங்காவை ஓய்வாற்றல் மற்றும் பண்பாட்டுச் சேவைகள் திணைக்களம்  பராமரிப்புச் செய்து வருகின்றது. இந்த பூங்காவின் ஒரு பகுதியில் நீச்சல் தடாகம் ஒன்றும் உள்ளது.

## வரலாறு

பிரித்தானியர் ஹொங்கொங் தீவை கைப்பற்றியக் காலங்களில், ஹொன்கொங் தீவுக்கும் கவுலூன் தீபகற்ப நிலப்பரப்புக்கும் இடையில் உள்ள கடல் பரப்பு, ஒரு சிறப்பான துறைமுகம் என்பதைக் கண்டறிந்தனர். அதன் பின்னர் அந்த கடல் துறைமுகப்பகுதிக்கு விக்டோரியா துறைமுகம் எனப் பெயரிட்டனர். அந்த காலகட்டத்தில் விக்டோரியா துறைமுகத்தை கண்காணிப்பதற்காக, தற்போது கவுலூன் பூங்கா அமைந்திருக்கும் இடத்தில் ஒரு இராணுவ முகாமை நிறுவினர். 1861 ஆம் ஆண்டில் கவுலூன் பகுதியையும் கைப்பற்றிய பிரித்தானியர், இந்த இராணுவ முகாமுக்கு "வில்பர்ட் முகாம்" எனப் பெயரிட்டு நிலைக்கொண்டனர். இந்த "வில்பர்ட் முகாம்" அமைந்திருந்த இடத்திலேயே பின்னரான காலத்தில் கவுலூன் பூங்கா உருவாக்கப்பட்டுள்ளது.

1970, யூன் 24 ஆம் நாள், அப்போது ஆளுநராக இருந்த "சேர். டேவிட் டிரன்ச்" என்பவரால் அதிகாரப்பூர்வமாக கவுலூன் பூங்கா பொது மக்களுக்காக திறந்து வைக்கப்பட்டது. 1989 ஆம் ஆண்டு இந்த பூங்காவை மேலும் மேம்படுத்தற் பணிகள் நடைபெற்றது. இந்த மேம்படுத்தல் பணிகளுக்கு, அக்காலகட்டத்தில் $300 மில்லியன் டொலர்கள் செலவிடப்பட்டன. இந்த செலவை, ஹொங்கொங்கில் குதிரைப் பந்தயங்களை நடாத்தும்  நிறுவனமான ஜொக்கி கூடலகம் பொருப்பேற்றது.

## மேலதிகத் தகவல்கள்

இந்த பூங்கா 13,3 எக்டேயர் நிலப்பரப்பில் உருவாக்கப்பட்டுள்ளது. அழகிய வடிவமைப்புகள், நீர்வீழ்ச்சி, நீர்வீச்சி, பறைவயகம் மற்றும் நீச்சல் தடாகம் போன்றனவும் இந்த பூங்காவில் உள்ளன. பூங்காவின் எந்த இடத்தில் எந்த குப்பையையும் காணமுடியாதவாறு மிகவும் தூய்மையாக பூங்கா காணப்படுகின்றது. இந்த பூங்கா மக்கள் நெரிசல் மிக்க நகரமான சிம் சா சுயில் அமைந்திருப்பதாலும், உலகெங்கும் இருந்தும் வந்து கூடும் சுங்கிங் கட்டடம் அருகாமையில் இருப்பதாலும் இந்த பூங்கா எப்போதும் மக்கள் நிறைந்த வண்ணமே இருக்கும். பூங்கா இரவு 12:00 மணிவரை திறந்திருக்கும்.

## விடுமுறை நாட்களில்

ஹொங்கொங்கின் விடுமுறை நாட்களிலும், சனி மற்றும் ஞாயிறு கிழமைகளிலும் மக்கள் மிகவும் அதிகரிக்கும் ஒரு இடமாகும். குறிப்பாக வீட்டுப் பணிப்பெண் தொழில் புரிவோர் ஆயிரக்கணக்கில் குவிந்து காணப்படுவர். இலங்கை வீட்டு பணியாளர்களாக தொழில் புரிவோர் கூடும் ஒரு இடமும் இந்த பூங்காவாகும்.

## படக்காட்சியகம்

## மேற்கோள்கள்

## வெளியிணைப்புகள்
*  கவுலூண் பூங்கா வரலாற்றுப் பின்னணி

பகுப்பு:ஹொங்கொங் பூங்காக்கள்
பகுப்பு:யவ் சிம் மொங் மாவட்டம்
பகுப்பு:சிம் சா சுயி
சஃபர்

**சஃபர்** அரபி: ) என்பது இஸ்லாமிய ஆண்டின் இரண்டாவது மாதமாகும்.

ஸஃபருல் முழஃப்பர் (வெற்றி வாய்ந்த ஸஃபர்) என்று சிறப்பித்தழைக்கப்படும் ஒரு  மாதமாகும்  பண்டைய  அரபு மக்கள் சஃபர் மாதத்தை பீடையாகக் கருதினர்.இசுலாமிய ஆண்டின் நான்கு புனித மாதங்களில் இதுவும் ஒன்று.(துல்கஃதா, துல்ஹஜ், முஹர்ரம் என மூன்று மாதங்கள் போர் செய்ய தடை செய்யப்பட்ட மாதங்களாக தொடர்ந்து வந்ததால்) முஹர்ரம் மாதத்திற்கான தடையை ஸஃபர் மாதத்திற்கு மாற்றினார்கள்.

## காலக்  கணிப்பு
முற்றிலும் சந்திரனின் சுழற்சியை அடிப்படையாகக் கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு சஃபர் மதிப்பிடப்பட்டுள்ளது.

## இசுலாமிய நிகழ்வுகள்
* ஆது சமுதாயம் அழிக்கப்பட்ட நகசு நாட்கள் என்று திருக்குர்ஆன் குறிப்பிடுவது இந்த மாதத்தை

## மேற்கோள்கள்

## வெளியிணைப்புகள்
* மக்காஹ் காலேண்டர்

பகுப்பு:இசுலாமிய மாதங்கள்
அரைப்பகாத்தனி

கணிதத்தில் **அரைப்பகாத்தனி** அல்லது **அரைப்பகாஎண்** (*semiprime*) என்பது இரண்டேயிரண்டு பகா எண்களின் பெருக்கமாக அமையுமொரு பகு எண் ஆகும். அவ்விரு பகாஎண்களும் வெவ்வேறானவையாக இருக்கவேண்டிய அவசியமில்லை.

100விடச் சிறிய அரைப்பகாத்தனிகள்:
: 4, 6, 9, 10, 14, 15, 21, 22, 25, 26, 33, 34, 35, 38, 39, 46, 49, 51, 55, 57, 58, 62, 65, 69, 74, 77, 82, 85, 86, 87, 91, 93, 94, and 95. .

## பண்புகள்
*ஒரு அரைப்பகாத்தனிக்கு அதைத் தவிர வேறு பகுஎண் காரணிகளே இருக்காது. 

**n* என்ற அரைப்பகாத்தனியின் வரையறைப்படி அதன் பகாத்தனி காரணிகளின் மொத்த எண்ணிக்கை Ω(*n*) = 2.  
*ஒரு அரைப்பகாத்தனியானது, ஒன்று பகாஎண்ணின் வர்க்கமாக இருக்கும் அல்லது வர்க்கக்காரணியற்ற முழுஎண்ணாவோ இருக்கும். 
*எந்தவொரு பகாஎண்ணின் வர்க்கமும் ஒரு அரைப்பகாத்தனியாக இருக்கும் என்பதால், இதுவரை அறியப்பட்ட மிகப்பெரிய அரைப்பகாத்தனியானது இதுவரை அறியப்பட்ட மிகப்பெரிய பகாஎண்ணின் வர்க்கமாகும்.

## சான்றுகள்
*
*Chris Caldwell, ''The Prime Glossary: semiprime'' at The Prime Pages. Retrieved on 2013-09-04.
*
* 

பகுப்பு:பகாத்தனி வகைகள்
பகுப்பு:முழுஎண் தொடர்வரிசைகள்
ரபி உல் அவ்வல்

**ரபி உல் அவ்வல்** அரபி: ) என்பது இஸ்லாமிய ஆண்டின் முன்றாவது மாதமாகும்.

## கால கணிப்பு
முற்றிலும் சந்திரனின் சுழற்சியை அடிப்படையாகக் கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு ரபி உல் அவ்வல் மதிப்பிடப்பட்டுள்ளது.

## இசுலாமிய நிகழ்வுகள்
* ரபி உல் அவ்வல் பிறை 12 :முஸ்லிம்கள் முகம்மது நபி அவர்களின் பிறந்த நாளை நினைவு கூர்வர். இத்தினம் மீலாதுன் நபி என அழைக்கபடும்.

## மேற்கோள்கள்

## வெளியிணைப்புகள்
* மக்காஹ் காலேண்டர்
*ஸ்தாபிப் சயின்ஸ்

பகுப்பு:இசுலாமிய மாதங்கள்
ரங்கோன் ராதா (நூல்)

**ரங்கோன் ராதா** (*Rangoon Radha*), கா. ந. அண்ணாதுரையால் எழுதப்பட்ட, 22 அத்தியாயங்கள் கொண்ட புதினமாகும். சமூகத்தில் முக்கியமாக உள்ள பெரிய புள்ளிகளின் உண்மையான இயல்பை கதையாக எழுதியுள்ளார். பெரிய மனிதர்களின் ஆதிக்கத்துக்கு உட்பட்ட சமுதாயத்தை நேர்மை மனப்பான்மை கொண்ட தனிமனிதன் எதிர்க்கும் நிலையில் சந்திக்கும் இடையூறுகளையும் அண்ணாதுரை இக்கதையில் குறிப்பிட்டுள்ளார்.

இந்தக் கதையானது ரங்கோன் ராதா எனும் தமிழ்த் திரைப்படமாகவும் வடிவம் பெற்றது.

## மேற்கோள்கள்

## வெளி இணைப்புகள்
* கூகிள் புத்தகம் தளத்தில்

பகுப்பு:கா. ந. அண்ணாதுரை நூல்கள்
பகுப்பு:திரைப்படமான நூல்கள்
எவன்ட்ரோ சொல்டடி

**எவன்ட்ரோ சொல்டடி** (பிறப்பு: ஏப்ரல் 17, 1985) ஒரு பிரேசில் நாட்டு விளம்பர நடிகர் (மாடல்). 2008ஆம் ஆண்டு உலகில் உள்ள முக்கியமான விளம்பர நடிகர்களில் இவர் 7ஆம் இடத்தில் உள்ளார்.

## ஆரம்பகால வாழ்க்கை
எவன்ட்ரோ சொல்டடி ஏப்ரல் 17, 1985ஆம் ஆண்டு மினாஸ் ஜெரைசு, பிரேசில்லில் பிறந்தார். இவர் இத்தாலி வம்சாவளியைச் சேர்ந்தவர்.

## தொழில்
எவன்ட்ரோ 2002ஆம் ஆண்டு விளம்பர நடிகர் (மாடல்) அறிமுகமானார். இவர் லூயிஸ் உய்ட்டன், வாலண்டினோ எஸ்.பி.ஏ, போன்ற நிறுவனங்களில் விளம்பர நடிகராகப் பணியாற்றினார்.

## குறிப்புகள்
* எவன்ட்ரோ சொல்டடி
* http://www.malemodelscene.net/agencies/ford-models/evandro-soldati-alejandro/

பகுப்பு:பிரேசிலின் கலைஞர்கள்
பகுப்பு:விளம்பர நடிகர்கள்
பகுப்பு:1985 பிறப்புகள்
பகுப்பு:வாழும் மக்கள்
ஜியார்ஜ் பெர்க்லி

**ஜியார்ஜ் பெர்க்லி** (*George Berkeley*, **ஜோர்ஜ் பேர்க்லி** 12 மார்ச் 1685 - 14 சனவரி 1753), என்பவர் அயர்லாந்தைச் சேர்ந்த ஒரு மெய்யறிவாளர் ஆவார். இவரை பிஷொப் பெர்க்லி என்றும் அழைப்பர். இவர் பொருள்முதல்வாதம்  என்ற கோட்பாட்டுக்கு எதிர்மறையான **எதிர் பொருள்முதல்வாதம்** என்ற கோட்பாட்டை முன் வைத்தவர். இவரின் கோட்பாட்டின் படி, "உலகத்தில் நாம் காணும் பொருள் யாவும் ஒரு வகை மாயையே, அவை உண்மையில் இருப்பதில்லை. அவை நம் மனத்தில் தான் இருக்கின்றன. எனவே, அவை உண்மையிலேயே இருப்பது போலத் தென்படுகின்றன" என்பதாகும்.

## மேற்கோள்கள்

பகுப்பு:1685 பிறப்புகள்
பகுப்பு:1753 இறப்புகள்
பகுப்பு:ஐரிய எழுத்தாளர்கள்
பகுப்பு:கிறித்தவ மெய்யியலாளர்கள்
எகேன் பாடர்

**எகேன் பாடர்** (பிறப்பு: 1986 மார்ச் 5)  ஒரு ஜேர்மன் நாட்டு விளம்பர நடிகர் (மாடல்).

## ஆரம்பகால வாழ்க்கை
பாடர் மார்ச் 5, 1986ஆம் ஆண்டு அள்மாடி, கசக்ஸ்தான்னில் பிறந்தார். அவரது 5ஆவது வயதில் தனது தாயுடன் ஜேர்மன் நாட்டிற்குச் சென்றார். தனது உயர்நிலைப் படிப்பை முடித்த பிறகு, இவர் படானில் உள்ள பின்சன் தொழில்நுட்பப் பள்ளியில் கல்வி பயின்றார்.

## வெளி இணைப்புகள்
* Eugen Bauder Official Website

பகுப்பு:விளம்பர நடிகர்கள்
பகுப்பு:1986 பிறப்புகள்
பகுப்பு:வாழும் மக்கள்
சாணார்

**சாணார்** அல்லது சான்றார் Channar or Chandrar) என்பது கேரளாவின் ஈழவர்/தீயர் இலங்கையில் சான்றார், துரவர் மற்றும் தமிழ் நாட்டில் சாணார் /நாடார் /நாடான் இனத்தினர் ஆவார்.  தமிழ் நாட்டில் நெல்லை, தூத்துக்குடி, கன்னியாகுமரி மாவட்டங்களிலும், கேரளாவின் ஆலப்புழை மற்றும் கொல்லம் மாவட்டங்களில் அதிக அளவில் 20-ஆம் நூற்றாண்டின் தொடக்கக் காலத்தில் காணப்பட்டனர். *ஆய்* அரசில் இருந்த சாணார்கள் பாரசீகக் கிறிஸ்தவர்களைத் தாக்கக் கூடாது என்பதற்கான உத்தரவை வழங்கியதாக 1849-ஆம் ஆண்டின் *தரிசப்பள்ளித் தகடுகள்* காட்டுகின்றன. சாணார்கள் மலையாளத்தில் கொல்லத்தவர் என்றும் அழைக்கப்பட்டனர். சாணார் சமூகத்தின் உயர்ந்தவர்களாகவும் இருந்தனர். இவர்கள் கிராமத்தலைவனாக இருந்தனர். அவர்களுக்குப் பின்னர் அந்தப் பொறுப்பு அவர்களின் மருமகனுக்கு (மருமக்கதாயம்) வழங்கப்பட்டது. ஈழவச் சாணார்கள் ஆங்கிலேயர்களுடன் வாணிபத் தொடர்பு கொண்டிருந்தனர். சாணார்கள் திருமணம் போன்ற சடங்குகளை நடத்தும் பொறுப்பு வகித்தனர். அதற்குக் கூலியாக புகையிலையைப் பெற்றுக் கொண்டனர்.

## மேற்கோள்கள்
 

பகுப்பு:சாதிகள்
பகாக் காரணி

எண் கோட்பாட்டில் ஒரு நேர் முழு எண்ணின் **பகாக் காரணிகள்** அல்லது **பகாத்தனி காரணிகள்** அல்லது **பகாஎண் காரணிகள்** (*prime factors*)  என்பவை அந்த முழுஎண்ணை மீதமின்றி வகுக்கக்கூடிய பகா எண்களாகும் (அவை வெவ்வேறான பகா எண்களாக இருக்கவேண்டியதில்லை).

எடுத்துக்காட்டு:
* 4 இன் பகாக் காரணிகள்: 2, 2 
* 6 இன் பகாக் காரணிகள்: 2, 3
* 10 இன் பகாக் காரணிகள்: 2, 5
* 48 இன் பகாக் காரணிகள்: 2, 2, 2, 2, 3

## பகாக் காரணியாக்கம்
ஒரு நேர் முழுஎண்ணின் பகாக் காரணிகளை அவற்றின் மடங்கெண்ணுடன் பட்டியலிடுவதே அந்த எண்ணின் ’பகாத்தனி காரணியாக்கம்’ ஆகும். எண்கணிதத்தின் அடிப்படைத் தேற்றத்தின்படி ஒவ்வொரு நேர்முழுஎண்ணிற்கும் ஒரேயொரு தனித்த பகாத்தனி காரணியாக்கம் மட்டுமே சாத்தியமாகும். பகாத்தனி காரணியாக்கத்தைச் சுருக்கமாகக் குறிப்பதற்காக மீளும் காரணிகள் அவற்றின் அடுக்குகளாக எழுதப்படலாம்.

எடுத்துக்காட்டு:
: 360 = 2 \times 2 \times 2 \times 3 \times 3 \times 5 = 2^3 \times 3^2 \times 5,.

## மடங்கெண்
ஒரு நேர் முழுஎண் *n* இன் பகாக்காரணி *p* எனில் *n* ஐ *p<sup>a</sup>* ஆனது மீதமின்றி வகுக்குமாறு அமையும் *a* இன் மீப்பெரிய மதிப்பு, *p* இன் மடங்கெண் ஆகும்.

எடுத்துக்காட்டு:
*எண் 56 இன் காரணியாக்கம்:
: 56 = 2 \times 2 \times 2 \times 7 = 2^3 \times 7 
:இதில் பகாக்காரணியான எண் 2, மூன்றுமுறை வருவதால் அதன் மடங்கெண் 3 ஆகும். 
*எண் 81 இன் காரணியாக்கம்:
:81 = 3 \times 3 \times 3 \times 3 = 3^4  
:இதில் பகாக்காரணியான எண் 3, நான்குமுறை வருவதால் அதன் மடங்கெண் 4 ஆகும்.

முழுவர்க்க எண்களின் அனைத்து பகாக் காரணிகளுக்கும் மடங்கெண்கள் இரட்டையெண்ணாக இருக்கும்.

எடுத்துக்காட்டு:
: 12^2 = 144 = 2 \times 2 \times 2 \times 2 \times 3 \times 3 = 2^4 \times 3^2. அதாவது,
: 144 = 2 \times 2 \times 2 \times 2 \times 3 \times 3 = (2 \times 2 \times 3) \times (2 \times 2 \times 3) = (2 \times 2 \times 3)^2 = (12)^2.

ஒரு நேர் முழுஎண்ணுக்கு அதன் ஒவ்வொரு பகாக்காரணியின் மடங்கெண்ணும் இரட்டையெண்ணாக இருந்தால் அந்த முழுஎண்ணை அதனைவிடச் சிறியதானதொரு எண்ணின் வர்க்கமாக எழுதலாம். இதேபோல கனங்களின் பகாக்காரணிகளின் மடங்கெண்கள் மூன்றாக இருக்கும்.

## சார்பகா எண்கள்
ஒன்றுக்கொன்று பொதுவான பகாக் காரணிகள் இல்லாத நேர் முழுஎண்கள் சார்பகா எண்கள் எனப்படும். இரு சார்பகா எண்களின் மீபொவ 1 ஆக இருக்கும். எண் 1 க்கு பகாக் காரணிகளே இல்லாததால் அது தனக்கும் மற்றும் ஒவ்வொரு நேர் முழுஎண்ணுக்கும் சார்பகா எண்ணாக அமைகிறது. அதாவது, மீபொவ(1,&nbsp;*b*)&nbsp;=&nbsp;1,  *b*&nbsp;≥&nbsp;1.

## வெளி இணைப்புகள்
* Prime Factor-From MathWorld
* Prime Factor Calculator at the Database of Number Correlations 
* A Javascript Prime Factor Calculator. Can handle numbers up to about 9&times;10<sup>15</sup>
* Fast Prime Factorization Calculator in JavaScript. Can handle numbers up to 10<sup>20</sup>
* Java applet: Factorization using the Elliptic Curve Method finding factors with 20+ digits
* Millions of factors and prime factors on html pages. 
* List of prime factors for numbers from 2 - 5 million and growing. 
* Prime Factorization Calculator. Can handle numbers up to about 9&times;10<sup>15</sup> 
* Prime Factorization A New Approach

பகுப்பு:பகா எண்கள்
வேதாந்த சாரம் (நூல்)

**வேதாந்த சாரம் (நூல்)** எனும் சமசுகிருத மொழி நூலினை எழுதியவர் ஸ்ரீ சதானந்தர் ஆவார். சமசுகிருத மொழியில் 227 சுலோகங்களுடன் அமைந்த  இந்த அத்வைத வேதாந்த நூலை தமிழில் மொழிபெயர்த்தவர் திருமதி. கல்யாணி வெங்கட்ராமன்...இராமகிருஷ்ண மடத்தினர் இந்நூலை 27-02-2009-இல் வெளியிட்டுள்ளனர்.

## நூலாசிரியரின் காலம்
இந்நூலின் ஆசிரியரான ஸ்ரீ சதானந்தரின் முழுமையான வரலாறு  கிடைக்கவில்லை. இருப்பினும் இவர் 15-ஆம் நூற்றாண்டின் பிற்பகுதியிலோ அல்லது 16-ஆம் நூற்றாண்டின் முற்பகுதியிலோ வாழ்ந்திருக்கக் கூடும் என *சுபோதினீ* எனும் வேதாந்த நூலுக்கு விளக்கவுரை எழுதிய நரசிம்ம சரசுவதியின் பரமகுருவாக ஸ்ரீ சதானந்தர் இருந்தவர் என அத்வைத வேதாந்த அறிஞர்கள் கருதுகின்றனர்.

## நூலின் உரையாசிரியர்கள்
இந்நூலுக்கு ஆறு விளக்க உரை நூல்கள் எழுதப்பட்டுள்ளது.
# ஸ்ரீ அபதேவர் எழுதிய *பால போதினீ*
# ஸ்ரீ நரசிம்ம சரசுவதி எழுதிய *சுபோதினீ*
# ஸ்ரீ இராமதீர்த்தர் எழுதிய வித்வன் *மனோரஞ்சனீ*
# ஸ்ரீ இராமச்சந்திரானந்த சரசுவதி எழுதிய *வேதாந்த சார வியாக்கியானம்*
# *வேதாந்த சார டீகா* (குறிப்புகள்)
# *வேதாந்த சார டிப்பணீ* (அடிக்குறிப்புகள்)
ஐந்து மற்றும் ஆறுக்கான விளக்க உரை நூலாசிரியர்கள் விவரம் தெரியவில்லை.

## நூலின் உள்ளடக்கம்
வேதாந்தம் எனப்படும் உபநிடதம், பிரம்ம சூத்திரம் மற்றும் பகவத் கீதை ஆகியவற்றில்  கூறியுள்ள பிரம்மத்தைக் குறித்து விவரிப்பதுடன், அந்த பிரம்மத்தை அடையத் தக்க வழிகளை விளக்குகிறது.

ஆத்ம ஞானத்தை அடைய விரும்பும் சீடன், மனத்தூய்மை, புலனடக்கம், பொறுமை மற்றும் அகிம்சை போன்ற நற்பண்புகளுடன், விவேகம், வைராக்கியம் மற்றும் முமுச்த்துவம் (தொடர் சாதனை செய்தல்)  ஆகிய குணங்களுடன் குருவை அடைந்து, வேதாந்த சாத்திரங்களை சிரவணம் (கேட்டல்), செய்து, பின் கேட்டதை மனனம் (மனதில் சிந்தித்தல்) செய்து, மனதில் உள்ள அக்ஞானம் நீங்கி  ஆத்மாவைக் குறித்த ஞானத்தை அடைந்து, அந்த ஞானத்தை மனதில் தொடர்ந்து நிதித்யாசனம் செய்து சீவ முக்தி நிலையை அடைந்து, வினைப்பயன் முடிந்து உடலை துறந்த பின், மறு பிறப்பற்ற விதேக முக்தி அடைகிறான்.

## நூலின் சிறப்பு
இந்நூலில் பிரம்ம தத்துவத்தை குறித்த தத்துவமசி என்ற மகாவாக்கியம், மற்றும் அஹம் பிரம்மாஸ்மி என்ற மகாவாக்கியம் ஆகிய  வேதாந்த மகாவாக்கியங்களை  எளிமையாக எடுத்துரைக்கிறது. பதஞ்சலி முனிவர் அருளிய சமாதியின் இரண்டு நிலையான நிர்விகல்ப சமாதி மற்றும் சவிகல்ப சமாதி விரிவாக விளக்கப்பட்டுள்ளது. மேலும் இந்நூலில் இரண்யகர்பன், ஐம்பூதங்கள் குறிப்பிட்ட விகிதத்தில் கலந்து பஞ்சீகரணத்தால் எவ்வாறு பிரபஞ்சம் மற்றும் சீவராசிகள் தோன்றுகிறது என்பது குறித்தும்,  அத்யாரோபம், அபவாதம், அறியாமை, கர்மேந்திரியங்கள், ஞானேந்திரியங்கள் குறித்தான வேதாந்த கலைச்சொற்கள் எளிமையாக விளக்கப்பட்டுள்ளது.

## மேற்கோள்கள்

## வெளி இணைப்புகள்
* வேதாந்த சாரம் 
* வேதாந்த சாரம் உரை தமிழில் கேட்க 
* வேதாந்த அறிமுகம் உரை தமிழில் கேட்க

பகுப்பு:இராமகிருஷ்ண மட நூல்கள்
பகுப்பு:இந்து சமய நூல்கள்
பகுப்பு:2009 தமிழ் நூல்கள்
தி பேட்டில் ஆஃப் அல்ஜியர்ஸ்

**தி பேட்டில் ஆஃப் அல்ஜியர்ஸ்** (ஆங்கிலம்: The Battle of Algiers இத்தாலி: La battaglia di Algeri; அரபி: معركة الجزائر‎; பிரெஞ்ச்: La Bataille d'Alger) என்பது *இத்தாலிய - அல்ஜீரியத்* தயாரிப்புத் திரைப்படம் ஆகும். இத்திரைப்படம் அல்ஜீரியாவைச் சேர்ந்த புரட்சிக் குழுவான *தேசிய விடுதலை முன்னணி* (National Liberation Front) அமைப்பு *அல்ஜீரியப் போரின்* போது (1954 - 1962) பிரான்சு அரசுக்கு எதிராக வட ஆப்பிரிக்காவில் செய்த கிளர்ச்சியைப் பற்றிய திரைபப்டம் ஆகும். இத்திரைப்படத்தை *கில்லோ போன்றிகோர்வோ* (Gillo Pontecorvo) இயக்கியிருந்தார். 1966 ஆம் ஆண்டு வெளியிடப்பட்ட இத்திரைப்படம் *பிரான்சு* நாட்டில் தடை செய்யப்பட்டது. பின்னர் 1971 ஆம் ஆண்டு தடை நீக்கப்பட்டு வெளியிடப்பட்டது. இது கறுப்பு வெள்ளைத் திரைப்படம் ஆகும். இத்திரைப்படத்தின் படத்தொகுப்பானது ஆவணப்படத்தைப் போல செய்யப்பட்டிருக்கும். இத்திரைப்படம் *இத்தாலிய சமூக நேரடித்தன்மை*த் (Italian neorealism) திரைப்படம் ஆகும்.

இத்திரைப்படம் இங்கிலாந்தின் *சைட் & சவுண்ட்* (Sight & Sound ) மாதாந்திர சினிமா இதழின் சிறந்த 250 திரைப்படங்களின் ஓட்டெடுப்பில் 48 வது இடத்திலும், *எம்பயர்* (Empire) பத்திரிகையின் சிறந்த 500 திரைப்படங்களின் வரிசையில் 120 வது இடத்தையும் பெற்றது.

## மேற்கோள்கள்

பகுப்பு:1986 திரைப்படங்கள்
பகுப்பு:ஆங்கிலத் திரைப்படங்கள்
தகேஷி கனேஷிரோ

**தகேசி கனேசிரோ** (*Takeshi Kaneshiro*) (金城 武, பிறப்பு: 1973 அக்டோபர் 11) இவர் ஓர் சப்பான் நாட்டு நடிகரும் பாடகருமாவார்.

## ஆரம்பகால வாழ்க்கை
கனேசிரோ, 11 அக்டோபர், 1973ஆம் ஆண்டு ஒகினவான், தாய்வான்னில் பிறந்தார். இவரின் தந்தை சப்பான் நாட்டைச் சேர்ந்தவர். இவரின் தந்தை ஒரு தொழிலதிபர். இவருக்கு இரண்டு மூத்த சகோதரர்கள் உண்டு.

## திரைப்பட வாழ்க்கை
இவர் 1993ஆம் ஆண்டு **Executioners** என்ற திரைப்படத்தின் மூலம் அறிமுகமானார். அதைத் தொடர்ந்து டூ டிரேட் டு டை, ஈரோ, லாவெண்டர், டிராகன் உள்ளிட்ட திரைப்படங்களிலும், லவ், கோல்டன் பௌல் போன்ற தொலைக்காட்சி தொடர்களிலும் நடித்தார்.

## வெளி இணைப்புகள்

*

பகுப்பு:1973 பிறப்புகள்
பகுப்பு:வாழும் மக்கள்
ஜமாத் அல் தவா அல் குரான்

**ஜமாத் அல் தவா அல் குரான்** (Jamaat al Dawa al Quran) இயக்கம் பாக்கிஸ்தானைத் தளமாகக் கொண்டு இயங்கும் இயக்கம் ஆகும். இந்த அமைப்பு தீவிரவாதச் செயல்களில் தொடர்பு கொண்டிருக்கலாம் என *அமெரிக்காவின் தீவிரவாத எதிர்ப்பு அமைப்பு* சந்தேகிக்கிறது. *அமெரிக்காவின் தீவிரவாத எதிர்ப்பு அமைப்பு* இதைச் சுருக்கமாக ஜே.டி.க்யூ (JDQ) என அழைக்கிறது. ஆனால் இந்த அமைப்பு அமெரிக்காவின் தீவிரவாத எதிர்ப்பு அமைப்பினால் தீவிரவாத அமைப்பு என வகைப்படுத்தப்பட்டாலும் இவ்வமைப்பை அவர்கள் கண்காணிக்கவில்லை. இவ்வமைப்பின் பயிற்சி மையங்கள் லஷ்கர்-ஏ-தொய்பாவின் பயிற்சி மையங்களின் கட்டுமானத்தை ஒத்திருக்கின்றன.

## மேற்கோள்கள்


பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமிய அமைப்புகள்
உத்தரப் பிரதேச குழு வன்புணர்வு, 2014

**2014 உத்தரப் பிரதேச குழு வன்புணர்வு**  உத்தரப் பிரதேச மாநிலத்தின் பதாவுன் மாவட்டத்தில் மே 27, 2014 அன்று இரு பதின்ம அகவைச் சிறுமிகள் குழுவால் வன்புணரப்பட்டு பின்னர் கொல்லப்பட்ட நிகழ்வைக் குறிக்கிறது. வீடுகளில் கழிவறை இல்லாத அந்தச் சிற்றூரில்  மாலைநேரத்தில்  சிற்றூரில் அதற்கென ஒதுக்கப்பட்டிருந்த வெளியிடத்திற்கு சென்ற  இருவரும் பின்னர் திரும்பவில்லை. உள்ளூர் காவல்நிலையத்திற்கு புகாரளித்தும் அவர்கள் எவ்வித நடவடிக்கையும் எடுக்கவில்லை. இரவு முழுவதும் சிறுமியரைத் தேடிய சிற்றூர்வாசிகள் அடுத்த நாள் காலையில் இருவரும் மரமொன்றிலிருந்து தொங்குவதைக் கண்டனர். 

## நிகழ்வு
14 மற்றும் 15 அகவை கொண்ட இரு தலித் சிறுமிகளும் ஒன்றுவிட்ட சகோதரிகள் ஆவர். தங்கள் வீட்டிலிருந்து மே 27 அன்று மாலை கழிவறை இல்லாத காரணத்தால் வெளியே சென்ற இருவரும் காணாமல் போயினர். அவர்கள் கடத்திச் செல்லப்பட்டு  பின்னர் குழுவாக வன்புணரப்பட்டு மரத்தில் தூக்கிலிடப்பட்டதாக கூறப்படுகிறது.

தங்கள் மகள்களைக் காணவில்லை என்று இருவரின் பெற்றோரும் காவல்நிலையத்தில் புகாரளித்தும் நிலைய அதிகாரி முதல் தகவல் அறிக்கையை பதியவில்லை.  காவலர்கள் எந்த நடவடிக்கையும் எடுக்காதநிலையில்  உள்ளூர்வாசிகள் பலமணி நேரம் இருச் சிறுமியரையும் தேடினர்; மிகுந்த தேடலுக்குப் பிறகு இருவரும் மரமொன்றிலிருந்து தொங்குவதைக் கண்டனர்.  குற்றமிழைத்தவர்களும் காவல் அதிகாரிகளும் உயர்சாதி யாதவர்களானதால் தங்கள் புகாரை புறக்கணித்ததாக பலியானவர்களின் குடும்பங்கள் குற்றம் சாட்டினர்.

## புலனாய்வும் கைதும்
மே 29 அன்று சிறுமியர் இருவரும் வன்புணரப்பட்டிருக்கின்றனர் என்பதும் பின்னர் தூக்கில் இடப்பட்டதால் மரணம் நேர்ந்தது என்றும் பிணக்கூறு ஆய்வு மூலம் உறுதிபடுத்தப்பட்டிருப்பதாக காவல்துறை கண்காணிப்பாளர் மான்சிங் சௌகான் கூறினார். அவர்களை வன்புணர்ந்தவர்களை அடையாளம் காண  டி. என். ஏ. துகள்கள் எடுக்கப்பட்டிருப்பதாகவும் கூறினார்.

சூன் 1 அன்று மூன்று பேர் கைது செய்யப்பட்டனர் என்றும் அவர்கள் தாங்களிழைத்தக் குற்றத்தை ஒப்புக்கொண்டனர் என்றும் கூறிய காவல்துறை மேலும் இருவரைத் தேடி வருவதாகக் கூறியது.
## மேற்சான்றுகள்

## வெளியிணைப்புகள்
* U.S., U.N. wade into rape row
* SP leaders slam media
* SP leaders give strange arguments for rape cases in UP
* Opposition seeking to tarnish government’s image: Akhilesh
* Build toilets to tackle rape: Sulabh founder to Modi
* Akhilesh accuses media, Centre of being partial to UP
* Badaun gangrape case: HC seeks copies of post-mortem reports
* UN condemns Badaun rape

பகுப்பு:2014 நிகழ்வுகள்
பகுப்பு:இந்தியாவில் வன்புணர்வு வழக்குகள்
பகுப்பு:பதாயூன் மாவட்டம்
கேம் ஜிகாண்டே

**கேம் ஜோஸ்லின் ஜிகாண்டே** (*Cam Joslin Gigandet*), ; பிறப்பு: ஆகஸ்ட் 16, 1982) ஒரு அமெரிக்க நாட்டு நடிகர். இவர் ட்விலைட் (2008 திரைப்படம்)|ட்விலைட், பண்டோரும், நேவர் பாக் டோவ்ன் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.

## ஆரம்பகால வாழ்க்கை
கிகான்டெட் ஆகஸ்ட் 16, 1982ம் ஆண்டு டோகோமா, வாஷிங்டன், ஐக்கிய அமெரிக்கா வில் பிறந்தார்.

## தொழில்
2003ம் ஆண்டு சிஎஸ்ஐ: கிரைம் சீன் இன்வெஸ்டிகேஷன் என்ற தொலைக்காட்சி தொடரின் மூலம் நடிப்பு துறைக்கு அறிமுகமானார். அதைத் தொடர்ந்து 2004ம் ஆண்டு த யங் அன்ட் த ரெஸ்ட்லெஸ், 2005ம் ஆண்டு ஜேக் & பாபி மற்றும் த ஓ.சீ. போன்ற தொலைக்காட்சி தொடர்களில் நடித்தார்.

2004ம் ஆண்டு மிச்டகேன் என்ற குறும் திரைப்படத்தில் நடித்தார். 2007ம் ஆண்டு Who's Your Caddy? என்ற திரைப்படத்திலும், 2008ம் ஆண்டு ட்விலைட் (2008 திரைப்படம்)|ட்விலைட் என்ற திரைப்படத்தில் ஜமேஸ் என்ற கதாபாத்திரத்தில் நடித்தார். அதைத் தொடர்ந்து 30 மேல் திரைப்படங்களில் நடித்தார். 2014ம் ஆண்டு பேட் ஜான்சன் என்ற திரைப்படத்தில் நடித்து இருந்தார் என்பது குறிப்பிடத்தக்கது.

## சின்னத்திரை
* 2003: சிஎஸ்ஐ: கிரைம் சீன் இன்வெஸ்டிகேஷன்
* 2004: த யங் அன்ட் த ரெஸ்ட்லெஸ்
* 2005: ஜேக் & பாபி
* 2005: த ஓ.சீ.
* 2013: ரெக்லெஸ்

## விருதுகள்
2007ம் ஆண்டு Who's Your Caddy?என்ற திரைப்படத்திலும் 2008ம் ஆண்டு ட்விலைட் (2008 திரைப்படம்)|ட்விலைட் என்ற திரைப்படத்திலும் நடித்ததற்காக சிறந்த சண்டைக்கான எம்டிவி திரைப்பட விருதை வென்றார்.

## வெளி இணைப்புகள்
* 
*

பகுப்பு:ஆங்கிலத் திரைப்பட நடிகர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
ஜமாபந்தி

**ஜமாபந்தி**, ஆண்டு தோறும் சூன் மாதத்தில் வருவாய்த் துறையினரால் கிராமந்தோறும் நடத்தப்படும்  கிராம கணக்குகள் குறித்த தணிக்கை முறையாகும். இம்முறை ஜமாபந்தி என்ற பெயரால் இந்தியாவை ஆண்ட பிரித்தானியர்களால் நடைமுறைப்படுத்தப்பட்டது. இந்த வருவாய் தீர்வாயத்தில் சம்பந்தப்பட்ட வட்டாட்சியர், வருவாய் ஆய்வாளர் மற்றும் கிராம நிருவாக அலுவலர் ஆகியோர் கலந்து கொள்வார்கள்.

## வருவாய் தீர்வாயத்தின் இதர பணிகள்
வருவாய் தீர்வாயத்தின் போது கூடுதலாக கிராம மக்கள் தாங்களுக்கு சொந்தமான வேளாண் நிலத்தின் உடமைப் **பட்டா**, **சிட்டா**, **அடங்கல்** குறித்தான விவரங்கள் கேட்டு மனுக்கள் தரலாம். மேலும் தங்கள் கிராமத்தில் உள்ள குறைகளை நீக்க முறையிடலாம். கல்வி, குடிநீர், நீர் பாசன வாய்க்கால், மயான வசதி, கழிவு நீர் சாக்கடை வசதி முதலிய தேவைகள் குறித்தும் வருவாய்த்துறை அலுவலர்களிடம் முறையிடலாம். சொந்த வீட்டு மனை இல்லாதவர்கள் இலவச மனை பட்டா வேண்டி விண்ணப்பிக்கலாம். வீட்டு மனை மட்டும் உடையவர்கள் வீடு கட்ட அரசு கடன் மற்றும் மானியம் கோரி விண்ணப்பிக்கலாம். கிராம மக்கள் குடும்ப அட்டை மற்றும் ஆதரவற்ற விதவைகள் மற்றும் முதியோர் ஒய்வூதியம், இலவச அரசு காப்புறுதி அட்டை, வறட்சி நிவாரண நிதி கோருதல், நிலப் பட்டா மாற்றம், நிலப்பட்டா சர்வே எண்கள் மாற்றங்கள் தொடர்பாக வருவாய் தீர்வாயத்தில் விண்ணப்பிக்கலாம். 

இந்த வருவாய் தீர்வாயத்தில் பொதுமக்களின் நியாயமான கோரிக்கை மனுக்கள் உடனடியாக வருவாய்த்துறையினரால் நிறைவேற்றப்படும்.

## பட்டா/சிட்டா மற்றும் “அ” பதிவேடு விவரங்கள் அறிய
தமிழ்நாடு அரசு இணையதளத்தின் மூலம் தனிநபர்கள் தங்களின் நில உரிமை (பட்டா/சிட்டா) மற்றும் அடங்கல் எனும் *அ*  பதிவேடு விவரங்களை பார்வையிட மற்றும் சரிபார்க்க முடியும். மேலும் அரசு புறம்போக்கு நிலங்கள் தொடர்பான விவரங்களையும் பார்வையிடலாம்.

## இதனையும் காண்க
* கிராம கணக்குகள்
* கிராம நிர்வாக அலுவலர்

## மேற்கோள்கள்


## வெளி இணைப்புகள்
* தமிழ்நாடு அரசு வருவாய்த் துறையின் இணையதளம்
* வருவாய்த்துறையின் அறிவிப்புகள்
* பட்டா, சிட்டா, அடங்கல் & கிராம நத்தம் என்றால் என்ன
* வறட்சி நிவாரண பட்டியலில் விடுபட்டவர்கள் தொகை பெற... வாய்ப்பில்லை தாலுகாக்களில் வருவாய் தீர்வாயம் முடிக்கப்பட்டதால் சிக்கல்
* பட்டா/சிட்டா மற்றும் அரசு புறம்போக்கு நிலங்கள் தொடர்பான விவரங்கள் அறிய 
* பட்டா வாங்குவது எப்படி?

பகுப்பு:தமிழ்நாடு அரசுத் திட்டங்கள்
பகுப்பு:தமிழ்நாடு வருவாய்த் துறை
தகட்டு உலோகம்

**தகட்டு உலோகம்** என்பது, தொழிற்றுறை வழிமுறைகள் மூலம் மெல்லிய, தட்டையான துண்டுகளாக்கப்பட்ட உலோகம் ஆகும். இது உலோகவேலையில் பயன்படுகின்ற ஒரு அடிப்படையான உலோக வடிவம் ஆகும். வெட்டியும், வளைத்தும் பலவிதமான வடிவங்களாக இதை உருவாக்க முடியும். தகட்டு உலோகங்களைப் பயன்படுத்தி ஏராளமான அன்றாடப் பயன்பாட்டுப் பொருட்கள் உருவாக்கப்படுகின்றன. உலோகத் தகடுகள் பல்வேறுபட்ட தடிப்புக்களைக் கொண்டவையாக இருக்கலாம். மிக மெல்லிய உலோகத் தகடுகளை உலோகத் தாள் அல்லது உலோகப் படலம் என்றும் 6 மில்லிமீட்டருக்கு (0.25 அங்குலம்) மேற்பட்ட தடிப்புக்களைக் கொண்ட தகடுகளைத் தட்டு என்றும் அழைப்பர். உலோகத் தகடுகள் குறிப்பிட்ட அளவுகளைக் கொண்ட தட்டையான துண்டுகளாகவோ அல்லது சுருள் வடிவமாகவோ கிடைக்கின்றன.

உலோகத் தகடுகளின் தடிப்பை ஒரு நீள அலகு அல்லாத "கேஜ்" என்னும் அளவால் குறிப்பிடுவது உண்டு. தடிப்புக் கூடும்போது "கேஜ்" எண் அளவு குறைகின்றது. எடுத்துக்காட்டாக 10 "கேஜ்" தகட்டின் தடிப்பு 20 "கேஜ்" தகட்டின் தடிப்பிலும் அதிகமாக இருக்கும். பொதுவான பயன்பட்டில் உள்ள எஃகுத் தகடுகள் 30 தொடக்கம் 8 வரையான கேஜ் அளவு கொண்டவை. இரும்பை அடிப்படையாகக் கொண்ட உலோகத் தகடுகளுக்கும், அலுமினியம், செப்பு போன்ற இரும்பை அடிப்படையாகக் கொள்ளாத உலோகத் தகடுகளுக்கும் இடையே கேஜ் அளவுகள் ஒரே மாதிரியாக இருப்பதில்லை.    

## மேற்கோள்கள்

பகுப்பு:உலோகவியல்
அனந்த குமார்

**அனந்த் குமார்** (*Hegannahalli Narayana Shastry Ananth Kumar*, 22 சூலை 1959 – 12 நவம்பர் 2018) இந்திய அரசியல்வாது. இவர் கர்நாடகாவில் உள்ள பெங்களூரைச் சேர்ந்தவர். 1999ல் வாஜ்பாய் அமைச்சரவையில், விமான போக்குவரத்து அமைச்சராக இருந்தார். தெற்கு பெங்களூரு லோக்சபா தொகுதியில் இருந்து தொடர்ந்து 6 முறை தேர்ந்தெடுக்கப்பட்டார். பா.ஜ., தேசிய பொதுச் செயலராக 2004ல் நியமிக்கப்பட்டார். இம்முறை பெங்களூரு தெற்கு மக்களவைத் தொகுதியில், காங்கிரசின் நந்தன் நிலேகனியை, 2,28,575 ஓட்டு வித்தியாசத்தில் வென்றார்.

## அரசியல்
ஆர்.எஸ்.எஸ் அமைப்பினால் ஈர்க்கப்பட்டு, பாரதிய ஜனதாவில் இணைந்தவர். சில ஆண்டுகளுக்கு, கர்நாடக பாரதிய ஜனதா பிரிவிற்கு தலைமை தாங்கினார். கர்நாடகாவில் அதிக தொகுதிகளில் பாரதிய ஜனதா வெற்றி பெற்றதால், தேசிய பொதுச் செயலாளராக நியமிக்கப்பட்டார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:1959 பிறப்புகள்
பகுப்பு:2018 இறப்புகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
நேரடி நடவடிக்கை நாள்

**நேரடி நடவடிக்கை நாள்** (ஆங்கிலம்: Direct Action Day, வங்காள மொழி : প্রত্যক্ষ সংগ্রাম দিবস) என்பது 1946 ஆம் ஆண்டு ஆகஸ்டு மாதம் 16 ஆம் தியதி இன்றைய கொல்கத்தாவில் நடைபெற்ற இந்து மற்றும் முஸ்லீம் கலவரப் படுகொலைகளைக் குறிப்பதாகும். இதை *கொல்கத்தா பெருங்கொலைகள்* (Great Calcutta Killings) என்றும் அழைப்பர். இந்நிகழ்வு ஆங்கிலேயர் இந்தியாவை ஆண்ட போது வங்காள மாகாணத்தில் நடைபெற்றது. இந்நாளானது *தி வீக் ஆஃப் லாங் நைவ்ஸ்* (The Week of the Long Knives) நிகழ்வின் தொடக்க நாளாகக் கருதப்படுகிறது.

இந்த நேரடித் தாக்குதலுக்கு முஸ்லீம் லீக் கட்சி அழைப்பு விடுத்திருந்தது. அக்கட்சியின் கோரிக்கையான முஸ்லீம்களுக்கு பாக்கிஸ்தான் எனும் தனி நாட்டைப் பெறும் முகமாக முஸ்லீம் அல்லாதவர்கள் மீது தாக்குதல் நடத்துமாறு முஸ்லீம் லீக் கட்சி வேண்டுகோள் விடுத்தது. இந்திய அரசியலமைப்பு நிர்ணய மன்றத்தில் இரு பெரும் கட்சிகளாக இந்திய தேசியக் காங்கிரஸ் மற்றும் அகில இந்திய முஸ்லிம் லீக் ஆகியவை இருந்தன. ஆங்கிலேயர் இந்தியாவிற்கு சுதந்திரம் வழங்கி அதிகாரத்தை ஒப்படைக்கும் வேளையில் இந்தியா மற்றும் பாக்கிஸ்தான் என இரு நாடுகளாகப் பிரிப்பதாகத் தீர்மானிக்கப்பட்டது. ஆனால் இத்திட்டம் காங்கிரஸ் கட்சியால் நிராகரிக்கப்பட்டது. முகமது அலி ஜின்னா முஸ்லீம் லீக் கட்சியின் தலைவராக இருந்தார். இவர் இந்திய அரசியலமைப்பு நிர்ணய மன்றத்தின் முடிவான இந்தியா மற்றும் பாக்கிஸ்தான் என இரு நாடுகளாகப் பிரிப்பதாக எடுக்கப்பட்ட நிலைபாட்டை ஆதரித்தார். அவர் முஸ்லீம்களுக்கு தனி நாடு தரவில்லையெனில் அதை தாங்களே போராடிப் பெறுவோம் என்றார்.  மேலும் 16 ஆகஸ்டு 1946 ஆம் நாளை முஸ்லீம்களுக்கு தனி நாட்டை வென்றெடுக்கும் நாளாக அறிவித்தார்.  காங்கிரஸ் கட்சியின் நிலைபாட்டை பற்றி ஜின்னாவிடம் கேட்டதற்கு அவர், "என்னிடம் ஏன் கேட்கிறீர்கள்? அவர்களிடம் போய்க் கேளுங்கள். நான் என் கைகளை மடக்கிக் கொண்டு சும்மா இருக்க மாட்டேன். நானும் பிரச்சனையை உண்டு பண்ணப் போகிறேன்" (I also am going to make trouble) என்றார்.  காங்கிரஸ் கட்சியின் நிலைபாட்டை எதிர்த்து முஸ்லீம் லீக் ஆகஸ்டு 16 அன்று முழு கடையடைப்பிற்கு அழைப்புவிடுத்தது. மேலும் முஸ்லீம்களுக்கு தனி நாடு வேண்டும் எனவும் வலியுறுத்தியது. இது தொடர்பாக குழுக்கள் அமைக்கப்பட்டு நாட்டிலுள்ள முஸ்லீம்கள் அனைவருக்கும் முஸ்லீம் லீக்கின் திட்டங்கள் எடுத்துரைக்கப்பட்டன.

அந்தகாலகட்டத்தில் வங்காளத்தின் நிலைமை மிகவும் மோசமாக இருந்தது. வங்காளத்தின் மொத்த மக்கட்தொகையில் 56% இஸ்லாமியர்களாகவும் 42 % இந்துகளாகவும் இருந்தனர். மேலும் முஸ்லீம் லீக் அதிகாரத்தில் இருந்தது இந்த மாகாணத்தில் மட்டுமே.  72 மணிநேரம் நடந்த கலவரத்தில் 4,000 திற்கும் அதிகமான மக்கள் கொல்லப்பட்டனர். மேலும் 1,00,000 பேருக்கும் அதிகமானவர்கள் வீடுகளை இழந்தனர். இக்கலவரத்தைத் தொடர்ந்து அதன் அருகிலுள்ள பகுதிகளான நவகாளி, பீகார், உத்திரப் பிரதேசம் மற்றும் பஞ்சாப் ஆகிய பகுதிகளில் கலவரம் நடந்தது. இந்தியப் பிரிவினைக்கு இந்நிகழ்வே முக்கியக் காரணம் ஆகும்.

## இதையும் பார்க்கவும்
* நவகாளிப் படுகொலைகள்

## மேற்கோள்கள்

பகுப்பு:இசுலாமும் வன்முறையும்
பகுப்பு:1946 நிகழ்வுகள்
பகுப்பு:இந்திய விடுதலைப் போராட்டம்
ஜானத்தன் ரீஸ் மயர்ஸ்

**ஜானத்தன் ரீஸ் மயர்ஸ்** (பிறப்பு: 1977 ஜூலை 27) ஒரு நடிகர் மற்றும் விளம்பர நடிகர் (மாடல்). இவர் வெல்வெட் கோல்ட்மைன், 
மிஷன்: இம்பாசிபிள் III, பெண்ட் இட் லைக் பெக்காம், மேட்ச் பாயிண்ட் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.

## வெளி இணைப்புகள்

* 
* Jonathan Rhys Meyers at Emmys.com

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:அயர்லாந்து திரைப்பட நடிகர்கள்
பகுப்பு:அயர்லாந்து தொலைக்காட்சி நடிகர்கள்‎
அர்சிம்ரத் கவுர் பாதல்

thumb|அர்சிம்ரத் கவுர் பாதல்
**அர்சிம்ரத் கவுர் பாதல்** (Harsimrat Kaur Badal) என்பவர் பதினாறாவது மக்களவை காலத்தில் மத்திய உணவு பதப்படுத்துதல் தொழில்துறை அமைச்சராகப் பதவி வகித்தவர்.. இவரது வயது 47. இவர் டில்லியைச் சேர்ந்தவர். இவர் பஞ்சாப் துணை முதல்வர் சுக்பிர் சிங் பாதலின் மனைவி. இந்த தேர்தலில் சிரோமணி அகாலி தளம் கட்சி சார்பில் போட்டியிட்டு, காங்., வேட்பாளர் ரனிந்தர் சிங்கை விட , 1,20,960 ஓட்டுக்கள் அதிகம் பெற்று வெற்றி பெற்றார். இவரது சகோதரர் அகாலி தளம் கட்சியின் சார்பில் போட்டியிட்டு எம்.எம்.ஏ ஆனவர். 2020 ஆம் ஆண்டில் கொண்டுவரப்பட்ட  மூன்று மசோதாவினை எதிர்த்து  செப்டம்பர் 17 அன்று இவர் அமைச்சரவையில் இருந்து விலகினார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:1966 பிறப்புகள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:இந்திய பஞ்சாப் அரசியல்வாதிகள்
கல்ராஜ் மிஸ்ரா

**கல்ராஜ் மிஸ்ரா** (Kalraj Mishra) மத்திய சிறு, குறு மற்றும் நடுத்தர தொழில் நிறுவனங்கள் அமைச்சர் உ.பி.,யைச் சேர்ந்தவரான இவர் பாரதிய ஜனதா கட்சியின் அரசியல்வாதி ஆவார். 1997 முதல் 2000 வரை, மாநில பொதுப்பணித்துறை, கல்வி மற்றும் சுற்றுலாத் துறை அமைச்சராக செயல்பட்டார். தற்போது லக்னோ கிழக்கு தொகுதியின் சட்டமன்ற உறுப்பினர். தவிர, ராஜ்ய சபா உறுப்பினராகவும் உள்ளார்.

## ஆளுநராக
1 செப்டம்பர் 2019-இல் கல்ராஜ் மிஸ்ரா இராஜஸ்தான் மாநில ஆளுநராக பதவியேற்றார். இதற்கு இவர் இமாச்சலப் பிரதேச ஆளுநராக 22 சூலை 2019 முதல் 1 செப்டம்பர் 2019 முடிய இருந்தவர்.
## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:1941 பிறப்புகள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:ராஜஸ்தான் ஆளுநர்கள்
பகுப்பு:இமாச்சலப் பிரதேச ஆளுநர்கள்
புசபாட்டி அசோக் கசபதி ராசு

**அசோக் கஜபதி ராஜு** (Pusapati Ashok Gajapati Raju) தற்போதைய இந்திய அரசில் மத்திய விமான போக்குவரத்துத்துறை அமைச்சராக உள்ளார்.. இவரது வயது 62. இவர் ஆந்திராவைச் சேர்ந்தவர். 1978ல், ஜனதா கட்சி எம்.எல்.ஏ.,வானார். பின் தெலுங்கு தேச கட்சியில் இணைந்தார். 1983 முதல் தொடர்ந்து, 36 ஆண்டுகள், எம்.எல்.ஏ., பதவி வகித்தவர். இம்முறை ஒய்.எஸ்.ஆர்., காங்., வேட்பாளர் குமார கிருஷ்ண ரங்கராவை, 90,488 ஓட்டுக்கள் வித்தியாசத்தில் வென்று, முதன் முறையாக எம்.பி.,யாகி உள்ளார்.
விஜயநகரம் மக்களவைத் தொகுதியில் வென்றுள்ளார்.
தெலுங்கு தேசம் கட்சியில் முக்கிய குழுவில் உறுப்பினராக உள்ளார். இவரின் தந்தை விஜய ராம கஜபதி ராஜுவும் நாடாளுமன்ற உறுப்பினராகப் பதவி வகித்தவர்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
இராதா மோகன் சிங்

**ராதா மோகன் சிங்** (Radha Mohan Singh) மத்திய வேளாண்மைத்துறை அமைச்சர். வயது, 64. பீகாரைச் சேர்ந்தவர். 2006 - 2009ல், மாநில பா.ஜ., தலைவராக இருந்தார். 9, 11, 13, 15, 16வது லோக்சபாக்களில் உறுப்பினர். இத்தேர்தலில் பீகாரின் கிழக்கு சம்பாரண் மக்களவைத் தொகுதியில், ராஸ்ட்டிரிய ஜனதா தள வேட்பாளரான பினோத் குமார் ஸ்ரீவஸ்தவாவை, 1,92,163 ஓட்டுக்கள் வித்தியாசத்தில் வீழ்த்தினார்.

## பதவிகள்
*1989-91: ஒன்பதாவது மக்களவையின் உறுப்பினர்
*1996: பதினொன்றாவது மக்களவையின் உறுப்பினர்
*1999: பதின்மூன்றாவது மக்களவையின் உறுப்பினர்
*2009: பதினைந்தாவது மக்களவையின் உறுப்பினர்
*2014: பதினாறாவது மக்களவையின் உறுப்பினர்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:9வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1949 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்